
משרד החינוך
המנהל הפדגוגי
האגף לחינוך מיוחד


הנחיות להערכה פנימית של הבנת טקסט מושמע
הערכה של הבנת טקסט מושמע, מהווה אחד מתחומי הערכה בשפת אם. הערכה איכותית של תהליכי הבנה, לעיתים אינה מתאפשרת עקב קשיי קריאה, המקשים על קבלת מידע לגבי תהליכים אלו.
לשם כך, מוצע מאגר טקסטים סיפוריים, אשר לוקטו מספרי לימוד מאושרים וממבחני מדף (ראמ"ה), לצורך הערכה פנימית של הבנת טקסט מושמע, בקרב תלמידים אשר מפגינים קושי משמעותי בקריאה.
הליך זה מאפשר קבלת מידע ביחס למדדים הבאים:
1. הערכה של רמת ההבנה ללא קשר לקשיי הקריאה של התלמיד.
2. הפער בין רמת הקריאה לרמת ההבנה של התלמיד (במידה וקיים).
3. אופן תיהלוך הטקסט ע"י התלמיד - .
4. אסטרטגיות ההתערבות הנדרשות ביחס לתיהלוך הטקסט.
5. התאמת חומרי למידה לתלמיד.
מאגר הטקסטים המוצע כולל:
· שני טקסטים לכל שכבת גיל, בשתי רמות קריאות שונות. 
· שאלות לכל טקסט – שתי שאלות לכל מימד הבנה. 
· מחוון לציינון תשובות –  ציון בין 0 ל-2, לכל שאלה.
· טבלה לשקלול הציון הכולל.
· סכום הממצאים תוך התייחסות לרכיבי הערכה שונים.



עקרונות לביצוע הערכה:
· טקסט של שכבת הגיל  - יש להקפיד להשתמש בטקסט של שכבת הגיל בהתאם לגיל התלמיד (כלומר: תלמיד בכתה ג' יקבל טקסט לכתה ג'). 
· בחירת הטקסט הרצוי מבין שני הטקסטים – תיעשה בהתאם לשיקול דעת המורה, אך תוך מתן הזדמנות לתלמיד להתמודד עם טקסט מאתגר ושאינו קל מדי, על מנת לקבל תמונה מלאה של תהליכי ההבנה ומיומנויות חשיבה מסדר גבוה.  
· הקראת הטקסט והשאלות וכתיבת התשובות של התלמיד ע"י המורה. מומלץ להניח את הטקסט לפני התלמיד, בזמן הקראתו ע"י המורה.
· גמישות בשאילת שאלות - במידה והתלמיד אינו מבין את השאלה, מומלץ לשאול אותה באופני ניסוח שונים המאפשרים הבנה. ניתן להוסיף שאלות המסייעות לתיהלוך הטקסט, ולציין זאת בסכום הממצאים.
· הערכה מסכמת - יש לקיים הערכה זו כחלק מהערכה מסכמת בסוף השנה (לתלמידים ממשיכים המתקשים בקריאה באופן משמעותי), ובתחילת השנה לתלמידים חדשים בלבד, עם קשיי קריאה משמעותיים.

להלן רשימת הטקסטים לפי שכבת גיל:
	כיתה
	שם הטקסט
	מאפיינים טקסטואליים
	מקור

	א'
	סיפור הנעלים
	
	מבדק כתה א'

	ב'
	ג'וחא שואל קדירה
	טקסט קצר, רמת קריאות קלה
	מילה טובה, לכיתה ב'

	
	אסיפת העכברים
	טקסט קצר, רמת קריאות גבוהה
	מבדק כיתה ב'

	ג'
	העורב והשועל
	טקסט קצר, רמת קריאות קלה
	מילה טובה, לכיתה ג'

	
	עוגת אויבים
	טקסט ארוך, רמת קריאות בינונית
	מבחני פירלס, 2011 (ראמ"ה)

	ד'
	השועל והכרם
	טקסט קצר, רמת קריאות קלה
	מאגר משימות להערכה בית ספרית, ראמ"ה 

	
	כמה רגלים לעגור?
	טקסט קצר, רמת קריאות גבוהה
	מיצ"ב לכיתה ה', ראמ"ה

	ה' 
	איזהו עשיר? השמח בחלקו
	טקסט ארוך, רמת קריאות קלה
	מיצ"ב לכיתה ה', ראמ"ה

	
	שלמה המלך והדבורה
	טקסט ארוך, רמת קריאות בינונית
	מיצ"ב לכיתה ה', ראמ"ה

	ו'
	סיפור עם
	טקסט קצר, רמת קריאות קלה
	מבחן עברית, מחוז דרום

	
	ששת העיוורים
	טקסט קצר, רמת קריאות גבוהה
	צועדים בדרך המילים, לכיתה ה'

	ז'
	מהו רווח יקר

	טקסט קצר, רמת קריאות קלה
	מקראה "מגוון", לכתה ז'

	
	גזר דין של מספריים
	טקסט ארוך, רמת קריאות גבוהה
	מקראה "מגוון", לכתה ז'

	ח'
	אושר סמוי
	טקסט ארוך, רמת קריאות גבוהה
	אושר סמוי, הספרייה החדשה


      

בברכת הצלחה והערכה משמעותית ואיכותית,

אילנה קלר							מדריכות מחוזיות
מדריכה ארצית לתחום שפה והערכה			תחום שפה, חינוך מיוחד

